บาทเปิด 33.92 บาท/ดอลลาร์ ทิศทางแข็งค่า
เงินบาทเปิดตลาดที่ 33.92 บาท/ดอลลาร์ ทิศทางยังแข็งค่า
15 มิ.ย. 2560

เงินบาทเปิดตลาดที่ 33.92 บาท/ดอลลาร์ ทิศทางยังแข็งค่านักบริหารเงินจากธนาคารกรุงศรีอยุธยา กล่าวว่า เงินบาทเปิดตลาดเช้านี้อยู่ที่ระดับ 33.92 บาท/ดอลลาร์ ทรงตัวใกล้เคียงกับช่วงปิดตลาดเย็นวานนี้ ก่อนที่จะปรับตัวแข็งค่าลงมาอยู่ที่ 33.88 บาท/ดอลลาร์ เมื่อเวลา 08.15 น. หลังดอลลาร์อ่อนค่า เนื่องจากตลาดยังไม่มั่นใจเกี่ยวกับการฟื้นตัวทางเศรษฐกิจของสหรัฐ"บาททรงตัวก่อนที่จะแข็งค่าลงมา หลังดอลลาร์อ่อนค่า เนื่องจากมีตัวเลขเศรษฐกิจบางตัวออกมาต่ำกว่าคาดการณ์ ทำให้ตลาดกังวลต่อการฟื้นตัวทางเศรษฐกิจของสหรัฐ ส่วนการปรับขึ้นดอกเบี้ยของเฟดนั้น เป็นเรื่องที่ตลาดรับรู้ไปก่อนหน้านี้แล้ว จึงเป็นเพียงแค่ปัจจัยที่ช่วยพยุงไม่ให้ดอลลาร์อ่อนค่าไปมากกว่านี้" นักบริหารเงิน กล่าวนักบริหารเงินประเมินกรอบเงินบาทวันนี้ไว้ที่ 33.80-33.95 บาท/ดอลลาร์